《夏日书事》
宋代·吕本中

小行畏蛇蝎，端坐困蚊蚋。终日方丈间，茫然但昏睡。

岂唯供病本，兼恐添药费。小园新雨馀，蔬畦共风味。

饱闻应门柳，清阴妙无对。便思携杖往，行歌当游戏。

千秋陶渊明，此意渠亦会。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。